Μάκης Κεραυνός

Ο Μάκης Κεραυνός (Λάρνακα, 18 Δεκεμβρίου 1951) είναι Ελληνοκύπριος πολιτικός, οικονομολόγος και διευθυντικό στέλεχος εταιρειών. Διετέλεσε Υπουργός Εργασίας και Κοινωνικών Ασφαλίσεων και Υπουργός Οικονομικών της Κύπρου.

 Ο Μάκης Κεραυνός γεννήθηκε στις 18 Δεκεμβρίου 1951 στη Λάρνακα. Αποφοίτησε από το Παγκύπριο Γυμνάσιο Κύκκου. Σπούδασε οικονομικά στο Εθνικό και Καποδιστριακό Πανεπιστήμιο Αθηνών. Ακολούθησε μεταπτυχιακές σπουδές στα οικονομικά της ανάπτυξης στο Πάντειο Πανεπιστήμιο. Στη συνέχεια απέκτησε μεταπτυχιακό τίλο Μaster in Industrial Management. Ακολούθως, έτυχε μετεκπαίδευσης στο Oxford Brookes University, σε θέματα νέας τεχνολογίας και ανάπτυξης ανθρώπινου δυναμικού, με υποτροφία του Προγράμματος Αναπτύξεως των Ηνωμένων Εθνών, έτυχε μετεκπαίδευσης στο Oxford Brooks University σε θέματα νέας τεχνολογίας και ανάπτυξης ανθρώπινου δυναμικού. Επιπλέον, έτυχε μετεκπαίδευσης σε θέματα Ανάπτυξης Ανθρώπινου Δυναμικού και παροχής συμβουλευτικών υπηρεσιών σε Μικρομεσαίες Επιχειρήσεις, στο Πρόγραμμα ΕΤΡ του European Foundation for Management Development. Επιπρόσθετα, παρακολούθησε πολλά εξειδικευμένα προγράμματα κατάρτισης και σεμινάρια και συμμετείχε σε πολλά συνέδρια τόσο στην Κύπρο όσο και σε διάφορες χώρες του εξωτερικού, όπως την Αγγλία, την Πορτογαλία, την Ιταλία, την Ολλανδία, την Ελλάδα, το Βέλγιο και τις ΗΠΑ.Εργάστηκε για πολλά χρόνια ως διευθυντικό στέλεχος σε μεγάλες εταιρείες στο εξωτερικό και στην Κύπρο. Ακολούθως, εργάστηκε για είκοσι χρόνια σε διάφορες θέσεις στην Αρχή Ανάπτυξης Ανθρώπινου Δυναμικού. Αφυπηρέτησε ως Ανώτερος Λειτουργός Ανθρώπινου Δυναμικού στη Διεύθυνση Έρευνας και Προγραμματισμού το 2003 όταν ανέλαβε καθήκοντα υπουργού.Διετέλεσε ιδρυτικό στέλεχος και πρόεδρος του Παγκυπρίου Συνδέσμου Οικονομολόγων, μέλος του Διοικητικού Συμβουλίου της Κυπριακής Εταιρείας Ποιότητας, αντιπρόεδρος του Κυπριακού Ινστιτούτου Πολιτικής Έρευνας και Ευρωπαϊκών Υποθέσεων, αντιπρόεδρος των Ομάδων Μελετών και πρόεδρος της Επιτροπής για Οικονομικά θέματα του Δημοκρατικού Κόμματος (ΔΗΚΟ). Πλήθος άρθρων, ερευνών και μελετών του σε διάφορα οικονομικοκοινωνικά θέματα δημοσιεύθηκαν σε περιοδικά και εφημερίδες της Κύπρου και του εξωτερικού.Επιπλέον, διετέλεσε διοικητικός σύμβουλος της Διεθνούς Τράπεζας στην Κύπρο, της Ευρωπαϊκής Τράπεζας Επενδύσεων και της Ευρωπαϊκής Τράπεζας Ανασυγκροτήσεως και Αναπτύξεως. Τον Αύγουστο του 2006 διορίστηκε από το Υπουργικό Συμβούλιο πρόεδρος του διοικητικού συμβουλίου του Ραδιοφωνικού Ιδρύματος Κύπρου.Ακόμη, δημοσίευσε διάφορες μελέτες και άρθρα σε επιστημονικά περιοδικά πανεπιστημίων και ερευνητικών Κέντρων του εξωτερικού. Επιπλέον, έχει δώσει πολλές διαλέξεις για θέματα μάνατζμεντ και οικονομίας, στο Πανεπιστήμιο Κύπρου, σε διεθνή συνέδρια, σεμινάρια και ημερίδες στην Κύπρο και στο εξωτερικό.Είναι νυμφευμένος και έχει τρία παιδιά. Στις 3 Μαρτίου 2003 διορίστηκε Υπουργός Εργασίας και Κοινωνικών Ασφαλίσεων στην Κυβέρνηση Τάσσου Παπαδόπουλου. Παρέμεινε στη θέση αυτή έως τον Μάιο του 2004 που ανέλαβε Υπουργός Οικονομικών. Παρέμεινε στη θέση αυτή έως τις 30 Αυγούστου 2005, οπόταν και παραιτήθηκε για να αναλάβει καθήκοντα ανώτατου εκτελεστικού διευθυντή στον όμιλο της Ελληνικής Τράπεζας. «Βιογραφικό Σημείωμα Υπουργός Οικονομικών κ. Μάκης Κεραυνός». 19 Μαΐου 2004. Αρχειοθετήθηκε από το πρωτότυπο στις 17 Φεβρουαρίου 2020. Ανακτήθηκε στις 17 Φεβρουαρίου 2020. «Κεραυνός Μάκης». www.polignosi.com. Αρχειοθετήθηκε από το πρωτότυπο στις 17 Φεβρουαρίου 2020. Ανακτήθηκε στις 17 Φεβρουαρίου 2020. «Βιογραφικό» (PDF). Φεβρουάριος 2010. σελ. 22. Αρχειοθετήθηκε από το πρωτότυπο (PDF) στις 17 Φεβρουαρίου 2020. Ανακτήθηκε στις 17 Φεβρουαρίου 2020. «Μάκης Κεραυνός». 17 Σεπτεμβρίου 2010. σελ. 80. Ανακτήθηκε στις 17 Φεβρουαρίου 2020.